stanford-oval/wikipedia huggingface dataset:
Batman (Terry McGinnis)
Lepakkoasu

Liki 20 vuotta vanha asu, jonka teknologia on kuitenkin todella edistynyttä. Alun perin Bruce Wayne loi asun, koska oli tullut jo niin vanhaksi, ettei hän ollut enää niin vahva kuin nuorempana. Asu poikkeaa perinteisestä Batmanin asusta niin ulkonäöllisesti, kuin teknisesti. Se on kokonaan musta, ja logo on punainen. Naamio myös peittää koko naaman ja viitta on poistettu kokonaan, joiden tilalle on kehitetty kokoon kasautuvat siivet, joiden avulla pystyy liitämään, lisäksi saappaiden pohjaan on asennettu pienet rakettimoottorit joiden avulla saa lisävauhtia noustessaan ilmaan. Asu on myös erittäin kestävä sillä se suojaa tulelta, laserilta, sähköiskuilta ja pieneltä radioaktiiviselta säteilyltä.
Lista lepakkoasun ominaisuuksista:
Mahdollisuus säätää henkilön vahvuutta maksimissaan yhteensä kymmenen miehen voimaan.
Naamion linsseihin on asennettu pimeänäkölaite, jonka avulla voi nähdä pimeässä. Lisäksi linsseissä on digitaaliset kiikarit ja infapuna-laite.
Suojattu radioyhteys lepakkoluolaan.
Asu eristää kuumuutta, sähköä, vettä ja pientä radioaktiivista säteilyä.
Modernisoituja batarangeja, joita on myös eri versioita, kuten sähköiskuja antavia.
Asuun saa aktivoitua vyön avulla sähkökentän ympäröimään asua.
Kiipeily vaijerin saa ammuttua kämmenselän puolelta.
Kengän pohjiin on asennettu pienet raketit, sekä magneetit joiden avulla voi kävellä katossa tai muussa metallia sisältävässä pinnassa.
Vyö sisältää valogranaatteja, savupommeja, käsiraudat, jäljittimiä, yhteyden lepakkoautoon kutsumalle se paikalle.
Asun saa myös näkymättömäksi vyössä olevasta napista.
Sisäänvedettävät kynnet, joiden avulla voi muun muassa kiivetä lentokoneen katolla.
Selästä saa myös esiin sisäänvedettävät siivet, joiden avulla voi liitää.
Hanskojen sormenpäissä on mikrofoni, joilla pystyy kuuntelemaan muun muassa ikkunan läpi, sekä pieni kaksipiikkinen haarukka, jolla voi murtaa esimerkiksi turvahälytinjärjestelmän.
Lepakkoluolassa on myös nappi, jolla lepakkoasun saa liikkumattomaksi, mikäli väärä henkilö saa asun haltuunsa.
Sarjakuva

Tulevaisuuden Batmanistä tehtiin aluksi kuusi numeroa kestänyt minisarja, joka alkoi maaliskuussa 1999 ja loppui elokuussa 1999. Myöhemmin samana vuonna marraskuussa se sai oman lehden Batman Beyond, joka kesti aina lokakuuhun 2001 asti sisältäen yhteensä 24 numeroa.
Oman sarjakuvan lisäksi hahmo esiintyi myös muun muassa Jeph Loebin kirjoittamassa Superman/Batman sarjakuvan numeroissa 22 ja 23, jossa hän taisteli Bizarroa vastaan, joka oli siirtynyt aivan toiseen hyperajalliseen todellisuuteen.
30. kesäkuuta 2010 DC Comics julkaisi ensimmäisen numeron kuusiosaisesta minisarjakuvasta, jonka on käsikirjoittanut Adam Beechen. Tarina sijoittuu vuosia eteenpäin animaatiosarjan tapahtumista.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1999–2001 2004–2005 | Will Friedle | Batman of the Future The Zeta Project Static Shock Justice League Unlimited | Batman of the Future: Return of the Joker |  |
Aiheesta muualla

Beyond F
IMDB
Tulevaisuuden Batman
Ajahn Jayasāro

Ajahn Jayasāro (s. Shaun Michael Chiverton 7. tammikuuta 1958)lähde? on brittiläinen ja thaimaalainen buddhalainen munkki Ajahn Chahin metsäperinteessä. 
Vuonna 1978 hänestä tuli Ajahn Chahin, yhden Thaimaan tunnetuimmista buddhalaismunkkeista ja meditaatiomestareista, opetuslapsi Wat Pa Pongin metsäluostarissa Koillis-Thaimaassa. Hän otti täyden vihkimisen, Ajahn Chahin opettajana, vuonna 1980.
Alkuperäisen viiden vuoden luostarikoulutuksensa jälkeen Ajahn Jayasaro lähti pitkälle yksinäiselle retriitille ennen kuin hän ryhtyi opetus- ja hallintotehtäviin. Useiden seuraavien vuosien aikana hän vuorotteli retriittijaksojen ja luostarilinjansa palveluksen välillä. Tänä aikana hänen veljeskuntansa vanhimmat antoivat hänelle tehtäväksi kirjoittaa opettajansa Ajahn Chahin virallinen elämäkerta. Vuonna 1997 hän aloitti apottina Wat Pa Nanachatissa, Ajahn Chahin suvun kansainvälisessä luostarissa, jossa hän toimi vuoden 2002 loppuun asti.
Vuoden 2003 alusta lähtien Ajahn Jayasaro on asunut erakkorakennuksessa Khao Yai -vuoren kansallispuiston juurella. Dhamma-opetukset ja meditaatioretriitit, joita hän antaa säännöllisin väliajoin läheisessä retriittikeskuksessa, tarjoavat inspiraatiota sekä maallikkobuddhalaisille että luostareille. Hän on myös avainhenkilö buddhalaisten kehitysperiaatteiden integroimiseksi Thaimaan koulutusjärjestelmään. Monet hänen Dhamma-puheistaan ​​lähetetään radiossa ja televisiossa.
Ajahn Jayasaro on kirjoittanut useita kirjoja buddhalaisista aiheista thai-kielellä, joista monet on käännetty muille kielille, mukaan lukien kiinaksi, ranskaksi, italiaksi ja portugaliksi. Hänen viimeisin englanninkielinen teoksensa "without and within" on yleinen johdatus Theravada-buddhalaiseen perinteeseen. Vuonna 2011 Mahachulalongkorn Rajavidyalaya University myönsi Ajahn Jayasarolle buddhalaisen pedagogiikan kunniatohtorin arvon.
Elektroni

| Elektroni |
| --- | --- |
 Tyhjiöputki, jossa esineen kuva heijastetaan putken päätyyn elektronisäteen avulla.
Symboli:  e−
Rakenne:  Alkeishiukkanen
Perhe:  Fermioni
Ryhmä:  Leptoni
Sukupolvi:  Ensimmäinen
Vuorovaikutus:  Painovoima Sähkömagneettinen Heikko vuorovaikutus
Antihiukkanen:  Positroni
Löydetty teoreettisesti:  Richard Laming (1838–1851)
Löydetty:  J. J. Thomson (1897)
Massa:  9,109 382 15 · 10−31 kg  0,510 998 910 MeV/c2  5,485 799 09 · 10−4 u
Sähkövaraus:  −1 e  −1,602 176 634· 10−19 C
Spin:  ½
Elektroni on alkeishiukkanen, jolla on yhden alkeisvarauksen eli 1,602176634 · 10−19 coulombin suuruinen negatiivinen sähkövaraus. Sen massa on 9,1093897 · 10−31 kg (0,51 MeV/c2). Elektronin spin on 1/2 eli se on fermioni. Sen spinistä aiheutuva magneettinen momentti on −9,284764 · 10−24 J/T. Elektroni on kevein varautunut leptoni. Muut sähkövaraukselliset leptonit ovat myoni ja tau.
Elektroneja on jokaisessa - ei plasmana olevassa - atomissa, jossa ne ovat sijoittuneet elektronikuorille ytimen ympärille. Kvanttimekaanisessa atomimallissa elektroneja kuvataan aaltofunktioilla, jotka selittävät havaitut elektronien ominaisuudet. Yksittäisen elektronin energiatilaa kuvataan tässä teoriassa kvanttilukujen avulla.
Yleistä

Elektronia merkitään tavallisesti e−. Elektronin antihiukkanen on positroni e+, joka on positiivista sähkövarausta lukuun ottamatta identtinen elektronin kanssa. Elektroni tuntee kaikki muut perusvuorovaikutukset paitsi vahvan vuorovaikutuksen eli värivoiman.
Mikäli elektronin massan ajatellaan johtuvan kokonaan sen sähköstaattisesta potentiaalienergiasta, voidaan sen säteelle klassisen sähköstatiikan ja suhteellisuusteorian perusteella laskea arvo (klassinen elektronin säde) r = 2,8179 · 10−15 m.
Elektronisäteily, jota kutsutaan myös katodisäteilyksi, on aineen atomeista ionisaatiossa irronneita elektroneja. Elektroniputken ja elektronimikroskoopin toiminta perustuu tyhjiössä liikkuviin elektroneihin. Elektronisäteilyä syntyy myös neutronin ja monien radioaktiivisten ydinten hajotessa, missä tapauksessa siitä käytetään nimitystä beetasäteily.
Metalliatomeista uloimmat elektronit irtoavat helposti. Metallijohtimissa sähkövirta onkin juuri elektronien liikettä. Myös eristeaineista voi elektroneja irrota ja siirtyä kappaleesta toiseen etenkin niitä hangattaessa, jolloin kappaleet saavat staattisen sähkövarauksen. Kappale, johon täten syntyy elektronien vajaus, saa positiivisen varauksen, ja se, johon niitä on kertynyt ylimääräisiä, negatiivisen varauksen.
Elektroniikassa käytettyjen komponenttien toimintaa kuvaava teoria on nimeltään elektronifysiikka.lähde?
Elektronin löytäjänä pidetään brittiläistä fyysikkoa J. J. Thomsonia, joka vuonna 1896 todisti, että katodisäteily ei ole aaltoja vaan koostuu pienistä sähköllä varatuista hiukkasista. Jo sitä ennen oli kuitenkin Michael Faradayn elektrolyysiä koskevien tutkimustulosten perusteella arveltu, että on olemassa tietty pienin mahdollinen sähkövaraus, alkeisvaraus.
Elektronit ja kemia

Elektronit ovat atomien osasia. Atomin ydin koostuu protoneista ja neutroneista, elektronit taas liikkuvat ydintä ympäröivässä tilassa. Elektroneja voidaan kuvata asettamalla ne elektronikuorille. Neutraalissa atomissa elektroneja on yhtä paljon kuin protoneja. Ioneissa elektroneja on joko enemmän tai vähemmän kuin protoneja. Kovalenttisesti sitoutuneissa molekyyleissä osa uloimmista elektroneista on siirtynyt atomien yhteisiksi sitoen ne toisiinsa.
Atomin elektronikuorien rakenne on keskeistä alkuaineen kemiallisten ominaisuuksien kannalta. Atomeja kuvataan kuorimallin avulla. Jos uloimmalla elektronikuorella on vain muutama elektroni, ne on helppo ottaa pois ja aine on metalli. Jos taas täydestä elektronikuoresta puuttuu vain muutama elektroni, on aine epämetalli.
Elektronit ja sähkövirta

Elektronit ovat tavallisin sähkövirran kuljettaja. Kun tasavirtaa tuotetaan paristolla, siihen varastoitu sähkökemiallinen potentiaalienergia muuttuu elektronien liike-energiaksi. Elektronit lähtevät virtalähteen negatiivisesta navasta eli katodista ja kulkevat virtapiirin eri komponenttien kautta sen posiviitiselle navalle eli anodille. Johtimessa esiintyy energiapulsseja, jotka viime kädessä johtuvat energian kvantittumisesta.
Sähkövirran suunnaksi on aikoinaan määritelty positiivisen varauksen oletettu liikkumissuunta. Tästä määrittelystä pidetään yhä kiinni, vaikka todellisuudessa negatiivisesti varautuneet elektronit liikkuvat päinvastaiseen suuntaan.
Vaihtovirrassa elektronit eivät siirry pitkiä matkoja vaan kulkevat edestakaisin johtimessa. Vaihtovirtageneraattorin synnyttämä jännite saa kuitenkin aikaan, että näin tapahtuu samanaikaisesti kaikkialla johtimessa, joten tällä tavoin energia saadaan siirretyksi pitkänkin matkan päähän.
Elektroniorbitaaleja.
Kanadan Grand Prix 1997

Kanadan Grand Prix 1997 oli Formula 1 -sarjan osakilpailu, joka ajettiin Circuit Gilles Villeneuve -radalla 15. kesäkuuta 1997. Kilpailun voitti Ferrarin Michael Schumacher, jolle voitto oli kauden toinen. Nopeimman kierroksen ajoi David Coulthard aikaan 1,19.635.
Kilpailu oli itävaltalaisen Alexander Wurzin ensimmäinen F1-osakilpailu. Kilpailun aikana johdossa oli Michael Schumacher ja David Coulthard.
Rubens Barrichello Kanadan GP:ssä.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Michael Schumacher | Ferrari | 54 | 1'17:40.646 | 1 | 10 |
| 2 | 7 |  Jean Alesi | Benetton-Renault | 54 | 2.565 | 8 | 6 |
| 3 | 12 |  Giancarlo Fisichella | Jordan-Peugeot | 54 | 3.219 | 8 | 4 |
| 4 | 4 |  Heinz-Harald Frentzen | Williams-Renault | 54 | 3.768 | 4 | 3 |
| 5 | 16 |  Johnny Herbert | Sauber-Petronas | 54 | 4.716 | 13 | 2 |
| 6 | 15 |  Shinji Nakano | Prost-Mugen-Honda | 54 | 36.701 | 19 | 1 |
| 7 | 10 |  David Coulthard | McLaren-Mercedes | 54 | 37.753 | 5 |   |
| 8 | 2 |  Pedro Diniz | Arrows-Yamaha | 53 | +1 krs. | 16 |   |
| 9 | 1 |  Damon Hill | Arrows-Yamaha | 53 | +1 krs. | 15 |   |
| 10 | 17 |  Gianni Morbidelli | Sauber-Petronas | 53 | +1 krs. | 18 |   |
| 11 | 14 |  Olivier Panis | Prost-Mugen-Honda | 51 | Ulosajo | 10 |   |
| Kesk. | 19 |  Mika Salo | Tyrrell-Ford | 46 | Moottori | 17 |   |
| Kesk. | 18 |  Jos Verstappen | Tyrrell-Ford | 42 | Vaihdelaatikko | 14 |   |
| Kesk. | 8 |  Alexander Wurz | Benetton-Renault | 35 | Voimansiirto | 11 |   |
| Kesk. | 22 |  Rubens Barrichello | Stewart-Ford | 33 | Vaihdelaatikko | 3 |   |
| Kesk. | 21 |  Jarno Trulli | Minardi-Hart | 32 | Moottori | 20 |   |
| Kesk. | 11 |  Ralf Schumacher | Jordan-Peugeot | 14 | Onnettomuus | 7 |   |
| Kesk. | 20 |  Ukyo Katayama | Minardi-Hart | 5 | Ulosajo | 22 |   |
| Kesk. | 3 |  Jacques Villeneuve | Williams-Renault | 1 | Onnettomuus | 2 |   |
| Kesk. | 9 |  Mika Häkkinen | McLaren-Mercedes | 0 | Moottori | 9 |   |
| Kesk. | 6 |  Eddie Irvine | Ferrari | 0 | Onnettomuus | 12 |   |
| Kesk. | 23 |  Jan Magnussen | Stewart-Ford | 0 | Ulosajo | 21 |   |
Muuta

Kilpailu keskeytettiin kierroksella 54 Olivier Panisin onnettomuuden takia
Giancarlo Fisichellan 1. palkintosija
Shinji Nakanon 1. MM-piste
Alexander Wurzin 1. kilpailu
David Coulthard ajoi nopeimman kierroksen keskinopeudella 199,857 km/h (kierroksella 37)
Mercedes-moottorin ensimmäinen nopein kierros yli 40:n vuoteen.
Choying Drolma

| Choying Drolma छोइङ डोल्मा |
| --- | --- |
 Drolma vuonna 2011
Henkilötiedot
Syntynyt: 4. kesäkuuta 1971 (ikä 53)  Katmandu, Nepal
Ammatti:  muusikko, buddhalainen nunna
Arvonimi: Ani (nunna)
Muut tiedot
Uskonto:  buddhalaisuus
Aiheesta muualla
www.choying.com
Choying Drolma (s. 4. kesäkuuta 1971 Katmandu) on buddhalainen nunna ja laulaja. Hänen vanhempansa olivat tiibetiläisiä, jotka olivat paenneet Nepaliin vuonna 1959.
Drolma opetteli laulamaan nunnaluostarissa, jonne hän saapui 1980-luvulla. Aluksi hän sai kritiikkiä muilta hartailta buddhalaisilta, sillä luostarielämää viettävien ei ole suotavaa ilakoida. Drolma kääntyi opettajansa tulku Urgyenin puoleen, joka yllättäen antoi Drolmalle positiivista palautetta ja rohkaisi tätä jatkamaan mantrojen laulamista..
Drolma on tehnyt yhteistyötä minnesotalaisen kitaristi Steve Tibbettsin kanssa, jonka kanssa hän on julkaissut muun muassa albumin Chö (1998).
Vuonna 2014 hänet nimitettiin Unicefin hyväntahdon lähettilääksi Nepaliin.
Viktor Balck

Viktor Balck kuvattuna 1890-luvulla.
Viktor Gustaf Balck, KCMG (25. huhtikuuta 1844 Karlskrona − 31. toukokuuta 1928 Tukholma) oli ruotsalainen kenraalimajuri ja urheilujohtaja, joka kuului Kansainvälisen olympiakomitean perustaneeseen jäsenistöön. Häntä on usein kutsuttu myös "Ruotsin urheilun isäksi".
Ura sotilaana

Balck aloitti opiskelunsa merivoimien kadettina Karlbergin sotakorkeakoulussa Tukholmassa. Hän vaihtoi kuitenkin opintosuuntaa ja keskittyi erityisesti liikuntakoulutukseen eli miekkailuun ja voimisteluun. Hän jäikin Karlbergiin kouluttajaksi ja sai vänrikin arvon vuonna 1866. Hänet ylennettiin luutnantiksi 1875 ja kapteeniksi 1884.
Hänen sotilasurastaan tuli puhtaasti voimisteluun ja urheiluun keskittyvää toimintaa. Hän oli aluksi Karlbergissa apuopettajana vuosina 1868−1870 ja Ruotsin ratsuväen ratsastuskoulun opettajana 1870−1872. Hänestä tuli vuonna 1885 Ruotsin silloisen voimistelun keskusjärjestön sotilaallisen voimistelun ja miekkailun opettaja ja edelleen vuosiksi 1887−1909 yliopettaja. Kyseisen instituutin johtaja hän oli vuosina 1907−1909. Ylennys majuriksi tapahtui vuonna 1894, everstiluutnantiksi 1900 ja everstiksi 1904. Vuonna 1909 Balck siirtyi armeijasta reserviin, ja hän sai edelleen vuonna 1914 kunnia-arvona kenraalimajurin arvon vuonna 1914.
Ruotsin urheilutoiminnan kehittäjänä

Balckin mukaan ruotsalaisen yhteiskunnan liikuntatoiminta oli 1870-luvulla alemmalla kehitystasolla kuin naapurimaissa. Tämän vuoksi hän toimi aktiivisesti urheiluseurojen ja -järjestöjen perustamisessa. Hänestä tuli tässä yhteydessä Ruotsin urheilutoiminnan keskeisiä toimijoita. Hän oli perustamassa mm. voimisteluseuraa Tukholmaan vuonna 1875 sekä voimistelu- ja miekkailuseuroja Tukholmaan vuonna 1878. Näissä seuroissa hän toimi puheenjohtajana vuosikymmeniä. Vuonna 1880 hän oli perustamassa tukholmalaista soutuseuraa. Ampumaseurojen perustamisessa hän oli myös mukana.
Mukana kansainvälisessä urheiluliikkeessä

Ranskalaisen paroni Pierre de Coubertinin kootessa 1890-luvun alussa kansainvälistä urheilutoimintaa olympialiikkeen piiriin Viktor Balck toimi Ruotsin edustajana perustettaessa vuonna 1894 Kansainvälistä olympialiikettä ja sille olympiakomiteaa (KOK). KOK:n jäsen hän oli aina vuoteen 1921 asti. Hän toimi Ruotsin olympiakomitean varapuheenjohtajana vuodesta 1913 aina kuolemaansa eli vuoteen 1928 asti. Balck oli roolissaan KOK:n jäsenenä keskeinen toimija tukiessaan de Coubertinia olympialiikkeen laajetessa.
Balck ilmoitti heti KOK:ta perustettaessa Ruotsin halukkuudesta toimia olympialaisten isäntänä. Ruotsalaiset jättivät virallisen hakemuksen kuitenkin vasta 1908. Vaikka kilpailutilanne Berliinin kanssa oli tiukka, Tukholma ja ruotsalaiset saivat järjestääkseen viidennet olympiakisat kesällä 1912. Balckin rooli oli erittäin keskeinen, sillä hän oli kisojen järjestelytoimikunnan puheenjohtaja.
Muusta järjestötoiminnasta keskeisenä oli Kansainvälisen taitoluisteluliiton puheenjohtajuus vuosina 1894−1924. Talviurheilussa hänellä oli myös keskeinen asema, vaikka talviolympialaisia ei vielä järjestetykään 1900-luvun alussa. Hänen aloitteestaan käynnistettiin Pohjoismaiset kisat, jotka keskittyivät talvisiin lajeihin eli luisteluun ja hiihtoon. Ensimmäiset kisat järjestettiin vuonna 1901.
Suomalaisen urheilun kummisetänä

Viktor Balck vaikutti suomalaisten liittymiseen olympialiikkeeseen. Balck vieraili Suomessa jo 1894 Suomen voimistelu- ja urheilujuhlissa. Siellä hän tapasi Suomen urheilun johtajia, kuten Reinhold Felix von Willebrandin, Gösta Waseniuksen ja Mauritz Vaenerbergin. Balck oli sen jälkeen tiiviissä kirjeenvaihdossa suomalaisten urheilujohtajien kanssa suomalaisten liittyessä kiinteämmin kansainväliseen urheilutoimintaan. Balck ja Ruotsin toinen KOK-edustaja kreivi Clarence von Rosen olivat keskeisiä toimijoita Suomen saadessa KOK-jäsenyyden vuonna 1907. He ehdottivat lisäksi vapaaherra von Willebrandin valitsemista KOK:n suomalaisjäseneksi.
Tukholman vuoden 1912 kesäolympialaisten lähestyessä Balck joutui tiiviisti toimimaan Suomen puolesta. Lopputulos osallistumisessa oli Suomen oma joukkue ilman omaa lippua ja marssiminen Venäjän joukkueen jäljessä avajaismarssissa. Vuonna 1914 ratkaistiin Suomen erottaminen KOK:sta, vaikka Viktor Balck esitti Tukholman kisojen aikaisen käytännön jatkamista.
Siviilielämä ja tunnustukset

Viktor Balck oli avioitunut vuonna 1883 ja hänellä oli avioliitosta kaksi tytärtä ja poika.
Hänelle myönnettiin ansioista Ruotsin urheilun hyväksi Vaasa- ja Miekkaritarikunnan kunniamerkit.
Balckille on nimetty katu, Victor Balcks väg, eteläisessä Tukholmassa Tallkrogenin kaupunginosassa. Kyseisen alueen kadut on muultakin osin nimetty olympialaisiin ja urheiluun liittyvän sanaston mukaan.
Muistomerkki paikasta, jossa järjestettiin vuonna 1881 Viktor Balckin toimesta ensimmäiset yleisurheilukilpailut Ruotsissa.
Ruotsin edustaja majuri Viktor Balck oikealla KOK:n jäsenten yhteiskuvassa vuonna 1896.
Maitrī

Maitrī (sanskritiksi मैत्री, maitrī, paaliksi mettā) tarkoittaa hyväntahtoisuutta, rakastavaisuutta, ystävällisyyttä, ystävyyttä, hyvää tahtoa ja aktiivista kiinnostusta muita kohtaan. Buddhalaisuudessa metta (rakastava ystävällisyys) ei ole vain tunne, vaan kultivoitu mentaalinen tila.
Hyväntahtoisuuden kehittäminen (mettā bhāvanā) on suosittu buddhalaisen meditaation muoto.
Buddha opettaa suhtautumaan kaikkiin olentoihin samalla tavalla kuin äiti suhtautuu rakastavasti omaan lapseen ​​ja kasvattamaan rajatonta hyvää tahtoa koko kosmokselle.
Aiheesta muualla

Karaniya Metta Sutta: The Buddha's Words on Loving-Kindness
Chi Lin (nunnaluostari)

| Chi Lin> 志蓮淨苑 |
| --- | --- |

Perustiedot
Sijainti:   Diamond Hill, Kowloon, Hongkong
Uskonnollinen käyttö:  buddhalainen luostari
Arkkitehtuuri
Valmistumisvuosi:  1934
Infobox OKVirheellinen NIMI-arvo: 
Chi Lin (kiin.: 志蓮淨苑; Jyutping: Zi3lin4 zing6jyun2) on Hongkongissa sijaitseva buddhalainen nunnaluostari.
Luostari sai alkunsa vuonna 1934, kun buddhalainen maallikko Lai Changyuan lahjoitti talonsa puhtaan maan buddhalaisuutta harjoittaville mestareille, jotka lupasivat perustaa paikalle nunnaluostarin.
Vuonna 1998 nunnaluostari rakennettiin uudelleen ilman yhtäkään naulaa jäljitellen Tang-dynastian arkkitehtuuria.
Nykyisin luostarin pinta-ala on noin 33 000 m2, joihin kuuluu 16 salia.
Kuumaa-yhtyeen diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 3 |  |
| ↙Singlet | 20 |  |
| ↙Musiikkivideot | 6 |  |
Tämä artikkeli on suomalaisen Kuumaa-yhtyeen diskografiasta. Yhtye on julkaissut urallaan kolme albumia ja useita singlejä.
Studioalbumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Kuumaa |  Julkaistu: 26. huhtikuuta 2019  Formaatti: digitaalinen  Levy-yhtiö: Universal Music | 10 |  |
| Hyvikset ja pahikset |  Julkaistu: 31. maaliskuuta 2023  Formaatti: LP / digitaalinen  Levy-yhtiö: Universal Music | 1 | 2x Platinaa |
| Pisara meressä |  Julkaistu: 19. huhtikuuta 2024  Formaatti: CD / LP / digitaalinen  Levy-yhtiö: Universal Music | 1 | Kultaa |
Singlet

| Nimi | Vuosi | Listasijoitukset> Single-lista | Listasijoitukset> Lataus-lista | Listasijoitukset> Radio- lista | Albumi |
| --- | --- | --- | --- | --- | --- |
| ”Uppoon suhun” | 2017 | – | 21 | – | Kuumaa |
| ”Hulluista runoista” | 2017 | – | – | 91 |  |
| ”Huuda lujempaa” | 2017 | – | – | – | Kuumaa |
| ”Kuumaa” | 2018 | – |  | 87 | Kuumaa |
| ”Mun pitäis se jo tietää” (feat. Sonny) | 2018 | – |  | – | Kuumaa |
| ”Siks kai mä oon sun” | 2019 | – |  | – | Kuumaa |
| ”Romuna” | 2020 | – |  | – |  |
| ”Rakastaja” | 2020 | – |  | – |  |
| ”Sä pilasit laulut” | 2020 | – |  | – |  |
| ”Älä sano sitä vielä” | 2020 | – |  | – |  |
| ”Ikävä sua” | 2021 | – |  | – |  |
| ”Kolme toivetta” | 2021 | – |  | – |  |
| ”Tarkotin sua” | 2021 | – |  | – |  |
| ”Oo vielä sekunnin mun” | 2021 | 20 |  | 29 | Hyvikset ja pahikset |
| ”Tulipalo” | 2022 | 3 |  | 1 | Hyvikset ja pahikset |
| ”Edelleen sua” | 2022 | 16 |  | – | Hyvikset ja pahikset |
| ”Ylivoimainen” | 2023 | 1 |  | 1 | Hyvikset ja pahikset |
| ”Tässä on kaikki" | 2023 | 3 |  | 7 | Pisara meressä |
| ”Satama” | 2023 | 4 |  | 3 | Pisara meressä |
| ”Tuhoaisti” | 2024 | 5 |  | 3 | Pisara meressä |
| ”Haloo” (PMMP x Kuumaa) | 2024 | 7 |  | 11 |  |
Muut listasijoitukset

| Nimi | Vuosi | Listasijoitukset> Singlelista | Listasijoitukset> Radio- lista | Albumi |
| --- | --- | --- | --- | --- |
| ”Anna mulle mitä vaan” | 2023 | 6 | – | Hyvikset ja pahikset |
| ”Elokuva” | 2023 | 31 | – | Hyvikset ja pahikset |
| ”Eteisvalssi” | 2023 | 29 | – | Hyvikset ja pahikset |
| ”Hyvikset ja pahikset” | 2023 | 22 | – | Hyvikset ja pahikset |
| ”Hyvästejä ihanasti” | 2023 | 47 | – | Hyvikset ja pahikset |
| ”Pisara meressä” | 2024 | 8 | – | Pisara meressä |
| ”Täydellisin” | 2024 | 22 | 58 | Pisara meressä |
| ”Suuren päivän ilta” | 2024 | 27 | – | Pisara meressä |
| ”Aaveisiin” | 2024 | 28 | – | Pisara meressä |
| ”Luotan tulevaan” | 2024 | 30 | – | Pisara meressä |
| ”Kerran sadassa vuodessa” | 2024 | 32 | – | Pisara meressä |
| ”Loppujen lopuks” | 2024 | 41 | – | Pisara meressä |
| ”Valmiit” | 2024 | 50 | – | Pisara meressä |
Musiikkivideot

Huuda lujempaa (ohj. Anton Baer) (2017)
Kuumaa (akustinen versio) (2018)
Älä Sano Sitä Vielä (Lyric Video) (2020)
Oo vielä 7 minuuttia mun (2022)
Ylivoimainen (Lyric Video) (2023)
Tässä on kaikki (2023)
Mike Dunleavy

| Mike Dunleavy |
| --- | --- |

Alaskan kuvernööri
 3. joulukuuta 2018–  
Varakuvernööri:  Kevin Meyer Nancy Dahlstrom
Edeltäjä:  Bill Walker
Henkilötiedot
Syntynyt: 5. toukokuuta 1961 (ikä 63)  Scranton, PA, Yhdysvallat
Kansalaisuus:   yhdysvaltalainen
Puoliso:  Rose Newlin
Lapset:  3
Tiedot
Puolue:  republikaanit
Tutkinnot:  UAF
Uskonto:  katolilainen
Aiheesta muualla
gov.alaska.gov
Michael James Dunleavy (s. 5. toukokuuta 1961 Scranton, Yhdysvallat) on yhdysvaltalainen rebuplikaanipolitikko ja 12. Alaskan kuvernööri.
Tausta ja yksityiselämä

Dunleavy syntyi ja varttui Pennsylvanian osavaltiossa Scrantonin kaupungissa. Hän valmistui lukiosta vuonna 1979. Hän suoritti humanististen tieteiden kandidaatin tutkinnon historiasta Misericordia yliopistosta vuonna 1983. Samana vuonna hän muutti Alaskaan ja työskenteli ensin hakkuutyömaalla. Myöhemmin hän suoritti opettajan tutkinnon ja kasvatustieteiden maisterin tutkinnon Alaskan yliopiston Fairbanksin kampukselta. Hän toimi lähes kahdenkymmenen vuoden ajan opettajana, rehtorina ja opetuksen tarkastajana. Vuonna 2004 Dunleavy perusti koulutuksen konsulttiyrityksen ja oli monissa osavaltiotason koulutusprojekteissa.
Dunleavy on naimisissa Rose Newlyn kanssa. Parilla on kolme lasta. Uskonnolliselta vakaumukseltaan Dunleavy on katolilainen.